MTÜ Eesti Pimedate Liit

üldkoosoleku protokoll nr 23-1

Üldkoosolek toimus 30.03.2023 Tallinnas L´embitu hotellis (Lembitu 12). Koosolek algas kell 11.00 ja lõppes kell 13.00.

Üldkoosolekul osalesid Eesti Pimedate Liidu, (edaspidi EPL) 18 liikmesühingust 13. Seega oli üldkoosolek otsustusvõimeline. Liikmesühingute esindajate allkirjaleht on protokolli lisa nr 1.

EPLi liikmete hääleõiguslikud esindajad:

MTÜ Põhja-Eesti Pimedate Ühing – Janne Jerva

MTÜ Lõuna-Eesti Pimedate Ühing – Tiina Tamm

MTÜ Ida-Eesti Pimedate Ühing – volitusega Tiina Tamm

MTÜ Pärnu Pimedate Ühing – Silver Pulk

MTÜ Läänemaa Nägemisvaegurite Ühing – Mihail Kovalenko

MTÜ Saaremaa Pimedate Ühing – Volitusega Mati Malm

MTÜ Jumalalaegas – Janar Vaik

MTÜ Eesti Pimemassööride Ühing – Margus Kiin

MTÜ Nägemispuudega Inimeste Rehabiliteerimiskeskus – Kert Küla

MTÜ Guide Running Estonia – Volitusega Kristina Rosin

MTÜ Eesti Nägemispuuetega Laste Vanemate Liit – Kristina Rosin

MTÜ Eesti Juhtkoerte Kasutajate Ühing - Silver Pulk

SA Juht- ja Abikoerte Kool – Mati Malm.

Üldkoosolekul osalesid EPLi tegevjuht Mari Sepp, assistent Mari-Liis Uibu ja juhatuse liikmed Jakob Rosin, Ago Kivilo, Priit Kasepalu ning Monica Lõvi. Külaliste allkirjaleht on protokolli lisa nr 2.

Üldkoosolek valis 13 poolthäälega koosoleku juhatajaks Priit Kasepalu ja protokollijaks Mari - Liis Uibu.

Üldkoosolek kinnitas 13 poolthäälega koosoleku päevakorra:

• Eesti Pimedate Liidu 2022. majandusaasta aruande kinnitamine.

• Eesti Pimedate Liidu juhatuse valimine.

• Eesti Pimedate Liidu revisjonikomisjoni valimine.

• Läänemaal Kiviküla külas asuvate Eesti Pimedate Liidu kinnistute arendamine.

• Info liikmetele.

**1. päevakorrapunkt: Eesti Pimedate Liidu 2022. majandusaasta aruande kinnitamine**

Liikmesühingutele oli eelnevalt tutvumiseks saadetud EPLi 2022. majandusaasta aruanne, (lisa nr 3).

Tegevjuht Mari Sepp andis ülevaate EPLi 2022. majandusaasta tulemustest.

EPL lõpetas majandusaasta 11 656€ tulemiga.

Tulemiaruandes kajastub real „Annetused ja toetused“ summa 85 788€, mis koosneb 2022. aasta projektide sihtfinantseerimisest vastavalt:

• Interreg noorte projekt 39 692€;

• Eesti Puuetega Inimeste Fond 22 112€;

• Avatud Eesti Fondi noorteprojekt 16 000€;

• nutiseadmete videokoolitus 7 110€.

Mittesihtotstarbelisi annetusi laekus 874€.

EPL teenis Tallinn, Laki 7B hoone üüritulu 135 231€ ja investeeris Laki 7b maa-ala, kanalisatsioonitorustike ning hoone fassaadi ehitustöödesse 40 132€.

Revisjonikomisjoni esimees Mati Malm andis ülevaate revisjonikomisjoni arvamusest EPLi 2022. majandusaastal toimunud suuremate tegevuste kohta, sh Laki 7b hoones tegutseva MTÜ Pimedate Töökeskus Hariner ruumide kasutamine. Revisjoni komisjoni arvamus on protokolli lisa nr 4.

**Üldkoosolek otsustas 13 poolthäälega**:

kinnitada EPLi 2022. majandusaasta aruanne.

**2. päevakorrapunkt: Eesti Pimedate Liidu juhatuse valimine.**

Jakob Rosin ütles tänusõnad lahkuvale juhatusele.

Lahkuv juhatus otsustas 29. märtsil teha üldkoosolekule ettepaneku valida 7-liikmeline juhatus.

**Üldkoosolek otsustas** 13 poolthäälega valida 7-liikmeline juhatus.

Oma kandidaadi juhatuse liikme kohale seadsid üles järgmised liikmed:

• MTÜ Jumalalaegas – Ago Kivilo;

• MTÜ Jumalalaegas – Jakob Rosin;

• MTÜ Läänemaa Nägemisvaegurite ühing – Priit Kasepalu;

• MTÜ Lõuna-Eesti Pimedate Ühing – Tiina Tamm;

• MTÜ Lõuna-Eesti Pimedate Ühing – Monica Lõvi;

• MTÜ Saaremaa Pimedate Ühing – Anneli Lõhmus;

• MTÜ Guide Running Estonia – Elisabeth Egel;

• MTÜ Põhja-Eesti Pimedate Ühing – Artur Räpp;

• MTÜ Põhja-Eesti Pimedate Ühing – Jaanus Riimets;

• MTÜ Pärnu Pimedate Ühing – Silver Pulk.

Kandidaatide poolt saadetud sooviavaldused ja motivatsioonikirjad saadeti EPLi liikmetele eelnevalt e-posti teel.

Mati Malm tegi ettepaneku valida juhatuse liikmed salajase hääletuse teel.

Üldkoosolek otsustas 13 poolthäälega viia läbi salajane hääletus.

Üldkoosolek kinnitas 13 poolthäälega 3-liikmelise häältelugemiskomisjoni, koosseisus Mati Malm, Mari Sepp ja Mari-Liis Uibu.

Salajase hääletuse protseduur:

* Iga hääleõiguslik esindaja saab ümbriku, milles on väike ümbrik ja punkt- ning tavakirjas sedelid juhatuse liikmete kandidaatide nimedega.
* Hääleõiguslikud esindajad panevad kuni 7 juhatuse liikme kandidaadi nimega sedelid suurde ümbrikusse ja 3 kandidaadi nimega sedelid, keda nad juhatusse ei vali, väiksemasse ümbrikusse.
* Mõlemad ümbrikud pannakse hääletuskasti.
* Häältelugemiskomisjon kontrollib, kas ümbrikes on õige arv sedeleid, loeb hääled ja koostab hääletusprotokolli.

Sedelitega ümbrikud jagati hääleõiguslikele esindajatele allkirja vastu. Allkirjaleht on protokolli lisa nr 5.

Toimus hääletamine. Esimese hääletuse häältelugemisel selgus, et ühes ümbrikus oli 8 sedelit. Viidi läbi uus hääletusvoor.

**Hääletustulemuste põhjal osutusid valituks:**

Jakob Rosin ja Tiina Tamm – 13 häält;

Monica Lõvi – 12 häält;

Priit Kasepalu – 11 häält;

Elisabeth Egel – 10 häält;

Ago Kivilo ja Anneli Lõhmus – 9 häält.

**Hääletustulemuste põhjal ei osutunud valituks:**

Silver Pulk – 8 häält;

Artur Räpp – 4 häält;

Jaanus Riimets – 2 häält.

Häältelugemiskomisjon allkirjastas protokolli, mille osaks on hääletustabel (Lisa 6)

**3. päevakorrapunkt: Eesti Pimedate Liidu revisjonikomisjoni valimine.**

Oma kandidaadi revisjoni komisjoni liikme kohale seadsid üles järgmised liikmed:

SA Juht- ja Abikoerte Kool – Mati Malm;

MTÜ Lõuna-Eesti Pimedate Ühing – Ellen Kavald;

MTÜ Saaremaa Pimedate Ühing – Juta Levin.

**Üldkoosolek otsustas** 13 poolthäälega:

valida 3-liikmeline revisjonikomisjon, koosseisus Ellen Kavald, Juta Levin ja Mati Malm.

**4. päevakorrapunkt: Läänemaal Kiviküla külas asuvate Eesti Pimedate Liidu kinnistute arendamine.**

EPL ja Ranniku Maja Osaühing (edaspidi OÜ) sõlmisid 14. märtsil 2014 kinnistute rendilepingu nr 13/01 tähtajaga 25 aastat.

22. augustil 2019 saatis Ranniku Maja OÜ juhataja Madis Raudsepp EPLi juhatusele e-kirja ettepanekutega – OÜ lammutab vana paadikuuri ja ehitab asemele kaasaegse rannahoone ning tellib peamaja elektritööd, et peamaja elektrisüsteem vastaks tuleohutuse nõuetele. Nende tegevuste elluviimiseks soovis Ranniku Maja OÜ, et EPL seaks tema kasuks hoonestusõiguse, mis võimaldaks OÜl taotleda investeeringutoetusi Euroopa Liidu (edaspidi EL) struktuurifondidest.

17. juunil 2020 otsustas üldkoosolek seada EPLile kuuluvatele kinnistutele katastritunnustega 67401:006:1480 ja 67401:006:1490 hoonestusõiguse Ranniku Maja OÜ kasuks aastani 2039.

Hoonestusõiguse vormistamiseks oli vajalik eemaldada SA Puhke- ja Tegevuskeskus Jursu (edaspidi SA) kasuks seatud isiklik kasutusõigus.

2021. aastal ennistati registrist kustutatud SA Puhke- ja Tegevuskeskus Jursu, eemaldati SA kasuks seatud isiklik kasutusõigus ja SA likvideeriti täiendavalt.

2022. aastal oli kavas seada kinnistutele hoonestusõigus Ranniku Maja OÜ kasuks. EPLi juhatus külastas Ranniku Puhkekeskust ja suhtluses OÜ juhatajaga selgus, et investeeringuid peamaja tuleohutusse ja rannahoone ehituseks enam kavas ei ole.

Kehtiva rendilepingu p. 4.2.9.11 järgi oli Ranniku Maja OÜl kohustus teostada Kinnistul 1 ehitise nr 1 (peamaja) rekonstrueerimine, lõpetades rekonstrueerimistööd hiljemalt 31. maiks 2020.

Lisaks on kehtiva rendilepingu punkti 4.2.12 kohaselt Ranniku Maja OÜl kohustus pakkuda EPLi liikmetele 70% hinnasoodustust puhkekeskuse teenuste kasutamisel. Mitmete meeldetuletuste järel pole soodustust aga rakendatud.

Üldkoosolek arutas erinevaid võimalusi kinnistute edasiseks kasutamiseks ning arendamiseks. Osalejad leidsid, et kinnistud pakuvad head ja turvalist keskkonda nägemispuudega inimestele. Need on eraldatud, mere äärde viib juba tuttav ja turvaline tee. Võimalikud valikud edasiseks arendamiseks: leida kinnistutele investeeringutoetused ELi toetusmeetmetest; müüa üks või mõlemad kinnistud ja investeerida saadud raha tasuvamasse kinnisvarasse; leida kinnistutele investeerimisvõimekusega rentnik.

**Üldkoosolek otsustas 13 poolthäälega:**

juhatus ja tegevjuht tegelevad 2023. aastal erinevate võimaluste välja selgitamisega, sh ELi rahastusvõimaluste ja uue investori leidmisega.

**5. Info liikmetele.**

Suvekool toimub 30.–31. mail Nelijärve Puhkekeskuses. Osalema oodatakse ca 120 inimest. Suvekoolil on sel aastal omaosalustasu 15 € osaleja kohta. Kui osaleja vajab saatjat, siis saatjal omaosalustasu ei ole vaja tasuda.

Suvekoolist võtavad osa Avatud Eesti Fondi noorteprojektis osalevad noored, kes korraldavad osa tegevusi.

EPLi kodulehel on videokoolitused Iphone’i kasutamisõpetustega.

Murekoht on investeeringuvõimaluste leidmine kinnisvara haldamiseks, et ühingute hooned saaksid soojustatud vastavalt kohustusliku soojustamise korraldusele.

Vajalik oleks leida nägemispuudega laste koolitusteks rehabilitolooge, murekoht on Tallinna piirkonnas laste õppematerjalide kohandamine.

Murekoht on, et MTÜ Jumalalaegas on olnud sunnitud tõstma optiliste abivahendite hindu ja need on abivajajaile liialt kallid.

Janne Jerva andis ülevaate rehabilitatsiooniteenuse pakkumisest. Nägemispuudega Inimeste Rehabiliteerimiskeskus võtab teenusele üle eesti ja saab pakkuda teenust üle veebi. Teenusel on ca 70 inimest. Eesti Töötukassa läheb 1. maist üle uuele tarkvarale, mis ei ole kõnetoega kasutatav.

Arutati juhtkoerte raviarvete tasumise hetkeseisu. Sotsiaalkindlustusamet ei ole aasta algusest saadik leidnud uut lepingupartnerit.

Priit Kasepalu Mari-Liis Uibu

Koosoleku juhataja Koosoleku protokollija

Protokoll on digiallkirjastatud.